ਪਾਲਮ ਜੁਮੇਰਾ

ਪਾਲਮ ਜੁਮੇਰਾ ਇੱਕ ਖ਼ਾਸ ਜਗ੍ਹਾ ਦਾ ਨਾਮ ਹੈ, ਜੋ ਕਿ ਸੰਯੁਕਤ ਅਰਬ ਇਮਰਾਤ ਦੇ ਵਿੱਚ ਬਣੀ ਹੋਈ ਹੈ। ਇਹ ਜਗ੍ਹਾ ਦੁਬਈ ਦੇ ਵਿੱਚ ਬਣੀ ਹੋਈ ਹੈ। ਇਸ ਜਗ੍ਹਾ ਦਾ ਆਕਾਰ 'ਖਜੂਰ' ਦੇ ਪੱਤੇ ਵਰਗਾ ਹੈ। ਇਸਨੂੰ 'ਨਖ਼ੀਲ' ਨਾਮ ਦੀ ਕੰਪਨੀ ਨੇ ਬਣਾਇਆ ਸੀ, ਜੋ ਕਿ ਦੁਬਈ ਸਰਕਾਰ ਲਈ ਕੰਮ ਕਰਦੀ ਹੈ। ਇਸ ਜਗ੍ਹਾ ਨੂੰ ਮੁਕੰਮਲ ਕਰਨ ਦਾ ਕੰਮ ਹੇਲਮੈਨ ਹੁਰਲੇ ਚਾਰਵਤ ਪੀਕੌਕ/ਆਰਕੀਟੈਕਟਸ (ਅੰਗਰੇਜ਼ੀ:Helman Hurley Charvat Peacock/Architects, Inc.) ਨੇ ਕੀਤਾ ਸੀ। ਇਹ ਜਗ੍ਹਾ ਦੁਬਈ ਵਿੱਚ ਬਣੇ 'ਪਾਲਮ' ਨਾਮ ਦੇ ਤਿੰਨ ਟਾਪੂਆਂ (ਪਾਲਮ ਜੁਮੇਰਾ, ਪਾਲਮ ਜੇਬਲ ਅਲੀ ਅਤੇ ਪਾਲਮ ਡੇਰਾ) ਵਿੱਚੋਂ ਇੱਕ ਹੈ। ਇਨ੍ਹਾਂ ਤਿੰਨੋਂ ਟਾਪੂਆਂ ਵਿੱਚੋਂ ਪਾਲਮ ਜੁਮੇਰਾ ਸਭ ਤੋਂ ਛੋਟਾ ਟਾਪੂ ਹੈ।

ਇਸ ਨੂੰ ਬਣਾਉਣ ਦਾ ਕੰਮ 2001 ਵਿੱਚ ਸ਼ੁਰੂ ਕੀਤਾ ਗਿਆ ਸੀ।
ਉਸਾਰੀ
ਜੂਨ 2001 ਵਿੱਚ ਪਾਲਮ ਜੁਮੇਰਾ ਨੂੰ ਬਣਾਉਣ ਦਾ ਕੰਮ ਸ਼ੁਰੂ ਕਰ ਦਿੱਤਾ ਗਿਆ ਸੀ ਅਤੇ 2006 ਵਿੱਚ ਨਿਰਮਾਤਾਵਾਂ ਨੇ ਇਸਨੂੰ ਰਿਹਾਇਸ਼ ਲਈ ਸੌਂਪ ਦਿੱਤਾ ਸੀ, ਭਾਵ ਕਿ ਇੱਥੇ ਰਹਿਣ ਲਈ ਇਹ ਜਗ੍ਹਾ ਖੋਲ੍ਹ ਦਿੱਤੀ ਸੀ।

ਅਕਤੂਬਰ 2007 ਤੱਕ 500 ਪਰਿਵਾਰਾਂ ਨੇ ਇੱਥੇ ਰਹਿਣ ਦੀ ਇੱਛਾ ਜਾਹਿਰ ਕੀਤੀ ਸੀ। 2009 ਦੇ ਅੰਤ ਤੱਕ, ਇੱਥੇ 28 ਹੋਟਲ ਖੋਲ੍ਹੇ ਗਏ ਸਨ।

ਬਾਹਰੀ ਕੜੀਆਂ

ਪਾਲਮ ਜੁਮੇਰਾ ਦੀ ਅਧਿਕਾਰਕ ਵੈੱਬਸਾਈਟ 
ਹਵਾਲੇ

ਸ਼੍ਰੇਣੀ:ਸੰਯੁਕਤ ਅਰਬ ਅਮੀਰਾਤ